《漕使李宝文先生除宣城守》
宋代·赵孟坚

幕客崇酒觞，渠渠饯行舟。
先生蘸甲饮，不使涓滴留。
竺盏顾谓言，汝复能吟不。
尔不歌吾行，而俟吾言求。
沃尔满锺酒，畀尔笔力乃。
扶舆懵懵醉，梦化蝴蝶游。
夜分起展烛，落笔莼丝柔。
请歌先生行，真与人不侔。
前者亦云归，金抽囷载收。
今惟明月耳，舴艋轻浮浮。
视彼掊斂徒，推剥藂怨尤。
逮其去国日，竞欲瓦砾投。
此乃恋宽恩，说着涕泗流。
国用既云裕，民瘉亦去瘳。
而令分左符，远从牧山州。
投鼠戒忌器，矧我无是谋。
弹鸟或惊鸾，盍亦谨厥筹。
兹焉皆汩汩，去矣从休休。
伊惟小门生，莫计攀前辀。
尔溪桃花水，舟行愿悠悠。
行有赐还诏，伫立螭坳头。

作者简介：中国南宋画家。生于庆元五年（1199），卒于景定五年（1264），一说卒于咸淳三年（1267）。字子固，号彝斋；宋宗室，为宋太祖十一世孙，汉族，海盐广陈（今嘉兴平湖广陈）人。曾任湖州掾、转运司幕、诸暨知县、提辖左帑。工诗善文，家富收藏，擅梅、兰、竹、石，尤精白描水仙；其画多用水墨，用笔劲利流畅，淡墨微染，风格秀雅，深得文人推崇。有书法墨迹《自书诗卷》，绘画《墨兰图》、《墨水仙图》、《岁寒三友图》等传世，著《彝斋文编》4卷。